Alfred Qarsiya

Alfred Qarsiya Kastiyo (;  14 mart 1997, El-Prat-de-Yobreqat, Kataloniya, İspaniya) — İspaniya müğənnisi. O, Amaya Romero ilə duet şəklində ifa etdiyi "Tu canción" mahnısı ilə İspaniyanı 2018 Avroviziya Mahnı Müsabiqəsində təmsil etmişdir.

 Həyatı 
Alfred Qarsiya 14 mart 1997-ci ildə İspaniyanın Kataloniya muxtar vilayətində yerləşən El-Prat-de-Yobreqat şəhərində anadan olmuşdur. O, yeddi yaşından vokal və trombon dərsləri almağa başlamışdır. Qarsiya eyni zamanda gitara, təbil və sintezorda da ifa edə bilir. O, Unió Filharmònica del Prat musiqi filarmoniyasında musiqi təhsili almışdır. Qarsiya audiovizual kommunikasiya ixtisası üzrə təhsil alır. O, eyni zamanda Barselonada yerləşən Taller de Músics musiqi məktəbində caz və müasir musiqi ixtisasları üzrə təhsilinin üçüncü ilindədir.

 Musiqi karyerası 
Hələ 15 yaşında ikən Alfred Qarsiyanın özünün ərsəyə gətirdiyi debüt albomu Beginning satışa buraxılmışdır. Onun daha sonra iki studiya albomu da işıq üzü görmüşdür. 2016-cı ildə Qarsiya İspaniyanın The Voice səs yarışmasında iştirak etmiş, lakin yarışmada heç bir uğur qazana bilməmişdir.

2017-ci ildə Alfred Qarsiya İspaniyanın ən çox baxılan musiqi yarışması Operación Triunfo-nun dinləmələrinə qatılmışdır. Həmin ilin oktyabr ayında onun yarışmada iştirak edəcəyi təsdiqlənmişdir. 28 yanvar 2018-ci ildə Operación Triunfo nəznində keçirilən İspaniyanın Avroviziya milli seçim turunda Qarsiya Amaya Romero ilə birlikdə ifa etdiyi "Tu canción" mahnısı ilə ən çox səs toplayaraq, İspaniyanı Portuqaliyanın paytaxtı Lissabonda keçirilən 2018 Avroviziya Mahnı Müsabiqəsində təmsil etmək hüququ əldə etmişdir.

2018-ci ilin fevral ayında keçirilən Operación Triunfo yarışmasının finalında Alfred dördüncü yerə layiq görülmüşdür. May ayında keçirilən Avroviziya finalında mübarizəyə qoşulan Alfred və Amaya ikinci səhnə almışdır. Nəticəd duet 26 ölkə təmsilçisinin yarışdığı final mərhələsində 61 xal toplayaraq, 23-cü yerdə qərarlaşmışdır.

 İstinadlar 

 Xarici keçidlər 

Kateqoriya:İspaniyada doğulanlar
Kateqoriya:İspaniya müğənniləri
Kateqoriya:2018 Avroviziya Mahnı Müsabiqəsi